Foto: AP Yevrokomissiya seshanba kuni Google’ga 1 mlrd yevrolik jarima tayinlashi mumkin. Bu qidiruv tizimlari bozoridagi yetakchilikni suiiste’mol qilish tufayli ehtimolga yaqin, deb xabar bermoqda The Wall Street Journal vaziyatdan boxabar manbalarga asosan. Jarima Google tarkibiga kiruvchi Alphabet xoldingga qo‘llanilishi mumkin. Bundan tashqari, monopoliyaga qarshi tartibga soluvchi korporatsiyadan biznes yuritish shartlariga o‘zgartirish kiritishni talab qilish niyatida. YeKning asosiy da’volari shundan iboratki, Google alohida tovar va xizmatlar bo‘yicha natijalarni soxtalashtiradi hamda shu tariqa, Google’ning tijoriy sheriklari va mijozlari qidiruv natijasida birinchi pozitsiyalarda chiqib keladi. Ta’kidlanishicha, Google o‘zining sheriklari yoki mijozlari sanalgan axborot internet-resurslari trafigining oshishiga ham yordam bermoqda. Nashrning ta’kidlashicha, YeK Google’ga nisbatan yetti yildan beri surishtiruv o‘tkazib keladi.